બાબા રામદેવ : આમાં કોઈ વિવાદ ન હતો. અમે વિચારીએ છે કે સમૃદ્ધિ માટે નવા રસ્તાઓ ખૂલવા જોઈએ. જુઓ, ભારતમાં ફૂડ પ્રોસેસિંગમાં ન તો ટાટા છે, ના અંબાણી છે કે ના બિરલા છે, તો ફૂડ પ્રોસેસિંગ કોણ કરશે? હું ખેડૂતનો દીકરો છું, આચાર્ય બાલકૃષ્ણ ખેડૂતના પુત્ર છે. અમે ગરીબીમાં જીવ્યા છીએ. ગરીબીને ખૂબ નજીકથી જોઈ છે અને મોદીજી સહિત અનેક નેતાઓ ગરીબીમાં જીવ્યા છે. અમે ઈચ્છીએ છે કે ગરીબ પણ અમીર બને. આજે અમે લગભગ બે લાખ લોકોને રોજગાર આપ્યો છે. એક કરોડથી વધારે ખેડૂતોને અમારી સાથે જોડ્યા છે. અમારું સપનું છે પાંચ લાખ યુવાઓને રોજગાર આપવાનું, પાંચ કરોડથી વધારે ખેડૂતોને અમારી સાથે જોડવાનું. હિન્દુસ્તાનમાં પહેલો ફૂડ પ્રોસેસિંગ પાર્ક પતંજલિએ બનાવ્યો છે અને હવે વિશ્ર્વનો સૌથી મોટો ફૂડ પ્રોસેસિંગ પાર્ક થઈ ગયો છે. યોગ, આયુર્વેદ, પ્રાકૃતિક ચિકિત્સા અને પતંજલિ રિસર્ચ સેન્ટર વૈદિક અનુસંધાનનું, દુનિયાનું સૌથી મોટું એવું આ પહેલું રિસર્ચ સેન્ટર બનાવ્યું છે. આ અમારી આત્મપ્રશંસાની વાત નથી કરતો પણ હિન્દુસ્તાન કેવી રીતે આગળ વધી શકે એનો એક રસ્તો બતાવ્યો છે. આ રસ્તે અમે કાર્ય કરતાં રહીશું અને ભારત માતા પ્રતિ અમારી જે ફરજ છે, અને ઋણ છે તે ચૂકવીશું.